Circus Mircus

Circus Mircus – Gruzijos progresyviojo roko grupė, susibūrusi 2020 m. Tbilisyje, kurią šiuo metu sudaro trys nariai. Grupė dažniausiai groja eksperimentinę muziką, maišydama daugybę žanrų, kurių kiekvienas reprezentuoja gyvenimišką patirtį ir kiekvieno nario „vidinį pasaulį“.  

Grupė su daina „Lock Me In“ atstovaus Gruzijai 2022 m. „Eurovizijos“ dainų konkurse.

„Eurovizijos“ dainų konkursas

‎2021 m. lapkričio 14 d. buvo paskelbta, kad grupė buvo išrinkta ‎‎Gruzijos visuomeninio transliuotojo‎‎ atstovauti šaliai ‎‎2022 m. „Eurovizijos“ dainų konkurse.

Grupės eurovizinė daina „Lock Me In“ buvo išleista 2022 m. kovo 9 d. – grupė tada nusprendė neskelbti dainos vaizdo klipo, o tiesiog paviešinti dainą juodame fone reaguojant į Rusijos įsiveržimą į Ukrainą. Vaizdo klipas turėtų būti oficialiai pristatytas artimiausiais mėnesiais.

Grupė pasirodys antrajame „Eurovizijos“ pusfinalyje, kuris vyks 2022 m. gegužės 12 dieną, penktuoju numeriu.

Istorija

Grupė susikūrė 2020 m. pabaigoje ‎‎Tbilisyje‎‎, į ją susibūrė trys iš vietinės cirko akademijos iškritę artistai. Pasak vieno grupės nario: „[mes] buvome nepakankamai geri, gal net blogiausi komandoje, todėl [mes] tapome draugais“.

 Šaltiniai 

Kategorija:Gruzijos atlikėjai
Kategorija:Roko atlikėjai
Kategorija:Gruzijos atstovai Eurovizijoje
Kategorija:2022 m. Eurovizijos dalyviai